Source: http://raulpage.org/koolitus/pats_komment.html
Timestamp: 2019-09-17 15:23:46+00:00
Document Index: 3053884

Matched Legal Cases: ['§28', '§34', '§ 6', '§ 16', '§ 766', '§40', '§6', '§13', '§14', '§15', '§29', '§30', '§31', '§32', '§33', '§42', '§ 5', '§ 18', '§18', '§13', '§14', '§15', '§1', '§8', '§117', '§118', '§119', '§123', '§124', '§138', '§139', '§140', '§150', '§152', '§13', '§ 83', 'kohus ', 'kohus ', 'kohus ', '§115', '§25', '§ 1043']

KOMMENTAARE JA SÄTTEID PATSIENTIDE ÕIGUSTE KOHTA
(võetud Eesti Patsientide Esindusühingu aadressilt http://www.epey.ee/mod.php?mod=userpage&menu=1108&page_id=82)
Eestile siduvast seadusandlusest
Patsientide õigused tulenevad üldistest inimõigustest ning on laiali paisatuna kajastatud erinevates õigusaktides. Alljärgnevalt on selgitatud patsientide õiguste üldpõhimõtteid ning kokku kogutud mõningaid sätted erinevatest õigusaktidest, mis aitavad patsientide õiguste nõudeid paremini lahti mõtestada.
1. ÕIGUS TERVISELE
(sh. õigus ennetavatele meetmetele ja ligipääsule)
Euroopa Patsientide Õiguste Harta (edaspidi Harta) esimesed printsiibid kirjeldavad tervise kaitse põhimõtet, mis on üldpõhimõttena sätestatud Eesti Põhiseaduse §28 “Igaühel on õigus tervise kaitsele.”
Õigus tervise kaitsele ei ole absoluutne õigus, mis tähendab, et riigil ei ole kohustust tagada kõiki teadaolevaid tervist edendavaid teenuseid (nagu ilukirurgia või elustiili ravimid) ning riik võib kehtestada kindla riikliku tervishoiuteenuste paketi, mida oma kodanikele võimaldatakse. Riiklik tervishoiuteenuste pakett peab sisaldama teaduslikult tõestatud ravi- ja diagnoosimismeetodeid, mis on inimesetele vajalikud nende elukvaliteedi säilitamiseks ja tõstmiseks ning vastama iga patsiendi tervislikule seisundile.
Põhiseaduse paragrahv 28 tähendab, et kui selline pakett on kehtestatud (Eestis tervishoiuteenuste loeteluga), siis tuleb see tagada kõigile võrdselt ilma diskrimineerimiseta. Tervishoiuteenused, mida pakutakse kehtestatud paketi raames, peavad olema pidevalt kättesaadavad ja juurdepääsetavad kõigile võrdselt ilma vahettegemiseta materiaalsel, inimlikul või muul pinnal.
Juurdepääs tervishoiuteenusele peab olema tagatud puudega isikute erivajadusi arvestades, näiteks viipekeele tõlk, kaldteed, ratastooli sissepääsud, erimärgistusega trepimademed, punktkirjas liftinupud raviasutustes jms.
Õigus tervisele on sätestatud mitmete EV poolt ratifitseeritud rahvusvaheliste lepingutega ning seega on Eesti võtnud endale rida siduvaid kohustusi inimeste tervise tagamisel.
Euroopa Liidu Põhiõiguste Harta:
Artikkel 35 Tervishoid
Igaühel on siseriiklike õigusaktide ja tavaga ette nähtud tingimustel õigus ennetavale tervishoiule ning ravile. Kogu ühenduse poliitika ja meetmete määratlemisel ja rakendamisel tagatakse inimeste tervise kõrgetasemeline kaitse.
Artikkel 12 on ÜRO poolt väga põhjalikult lahti seletatud sisaldades mitmeid erinevaid nõudeid riikide tervishoiukorraldusele.
ÜRO kommentaar nr 17 artiklile 12.2 d) Majanduslike, sotsiaalsete ja kultuurialaste õiguste rahvusvahelises paktis:
Tingimuste loomine, mis tagaks kõigile arstiabi ja meditsiinilise hoolitsuse nii füüsilise kui vaimse haiguse korral, sisaldab kõigile võrdset ja õigeaegset ligipääsu peamistele ennetavatele, tervistavatele ja rehabiliteerivatele tervishoiuteenustele ning tervisealasele haridusele; regulaarsetele skriiningprogrammidele; sobivale ravile levinud haiguste, tõvede, vigastuste ja puuete korral, eelistatult kogukonna tasandil; samuti peamiste ravimite võimaldamist; ning sobivat vaimse tervise ravi ja hooldust.
Kõiki 65 kommentaari saab lugeda lingilt ÜRO koduleheküljel
Oluliseks rahvusvaheliseks lepinguks on Täiendatud ja parandatud Euroopa sotsiaalharta, mille artiklid 11 ja 13 on Eesti poolt ratifitseeritud ja seega siduvad:
Sama põhimõtet kinnitab ka Inimõiguste ja Biomeditsiini Konventsioon
Ravikindlustusseadus rõhutab haiguste ennetamise vajadust:
§34. Haiguste ennetamine
Tervishoiuteenuste korraldamise seadus õigusest vältimatule abile
§ 6 lg (1) Igal Eesti Vabariigi territooriumil viibival inimesel on õigus saada vältimatut abi.
§ 16 lg (2) Õigus saada kiirabiteenust on igal Eesti Vabariigi territooriumil viibival isikul.
Sotsiaalministri 22. juuni 2004. a määrus nr 84 Tervishoiuteenuste kättesaadavuse nõuded tagab patsiendile vajaliku abi õigeaegselt:
2. ÕIGUS ISIKUPUUTUMATUSELE ja ENESEMÄÄRAMISELE
(sh. õigus teabele, nõusolekule ja vabale valikule)
Antud õigus käsitleb inimese füüsilist ja vaimset puutumatust, inimese autonoomiat, õigust oma kehale, õigust teha enda kohta käivaid otsuseid ning saada piisavat informatsiooni antud otsuste tegemiseks.
Artikkel 3 Õigus isikupuutumatusele
2.1. Õigus teabele
Inimõiguste ja Biomeditsiini Konventsiooni artikkel 5 :
Nimetatud isikule tuleb enne nõusoleku andmist anda asjakohast teavet nii sekkumise otstarbest ja olemusest kui ka selle võimalikest tagajärgedest ja ohtudest.
Ülemaailmse Terviseorganisatsiooni - WHO - Euroopa kontori deklaratsioon 121, 25. mai 1994 "Patsientide õigustest Euroopas”
2.2. Õigus teadvale (informeeritud) nõusolekule
Igaühel on õigus oma kehale ja isikupuutumatusele. Inimese kehalisse puutumatusse ei tohi sekkuda ilma tema teadva nõusolekuta. Teadvaks loetakse nõusolekut juhul, kui patsienti on piisavalt informeeritud ning ta on kõigist poolt ja vastuargumentidest aru saanud. Sekkumiseks loetakse igasugust arstiabi s.h. ka analüüside tegemist ning retsepti väljakirjutamist. Nõusoleku eeldus on sõnastatud paljudes õigusaktides.
Inimõiguste ja Biomeditsiini konventsiooni Artikkel 5:
Sekkumine tervise valdkonnas võib toimuda üksnes pärast seda, kui asjaosaline isik on informeerituna ja vabatahtlikult andnud selleks oma nõusoleku. Asjaosaline isik võib nõusoleku alati tagasi võtta.
§ 766. Patsiendi teavitamise ja tema nõusoleku kohustus
2.3. Teadva nõusoleku eriolukorrad
Praktikas tekitavad probleeme olukorrad kui inimene arstiabi vajab, kuid patsiendi otsest teadvat nõusolekut võtta pole võimalik. Ühelt poolt on arstil kohustus küll austada inimese kehalist puutumatust, kuid teiselt poolt peab ta kaitsma ka inimese õigust elule.
2.3.1. Patsiendi õigus keelduda informatsioonist
2.3.2. Arsti õigus mitte anda informatsiooni
.. tekib juhtudel kui raviarsti hinnagul ohustab informatsiooni saamine ise oluliselt patsiendi elu või tervist (näiteks kui vähidiagnoosist kuulmine võib ilmselt põhjustada infarkti). Sellisel juhul tuleb nõusoleku võtmiseks kaasata asendusotsustajat. Eestis on see seadustatud ainult psühhiaatrias, kuid mille kasutamise vajadust peab põhjalikult argumenteerima ning milline otsus tuleb kirjalikult fikseerida. Patsiendil on õigus antud otsust vaidlustada.
Psühhiaatrilise Abi Seadus sätestab:
2.3.3. Otsustusvõimetu patsient
2.3.4. Kiirabi
2.3.5. Otsustusõiguse üleandmine
2.4. Teisene arvamus
§40. Teisese arvamuse võimaldamine
Teisesese arvamusega seonduv on täpsemalt reguleeritud Sotsiaalministri 24. septembri 2002 määrusega nr. 111 “Eesti haigekassa poolt kindlustatud isikult teisese arvamuse eest tasu maksmise kohustuse ülevõtmise tingimused ja kord”.
3. ÕIGUS PRIVAATSUSELE JA KONFIDENTSIAALSUSELE
Artikkel 8 Isikuandmete kaitse
Inimõiguste ja biomeditsiini konventsioon:
Võlaõigusseadus kirjeldab antud õigust järgmiselt:
§6. Isikuandmete töötlemise põhimõtted
3) minimaalsuse põhimõte – isikuandmeid võib koguda vaid ulatuses, mis on vajalik määratletud eesmärkide saavutamiseks:
§13. Isikuandmete töötlemine pärast andmesubjekti surma
§14. Isikuandmete töötlemine andmesubjekti nõusolekuta
§15. Andmesubjekti teavitamine isikuandmete töötlemisest
§29. Andmesubjekti õigus saada teavet ja tema kohta käivaid isikuandmeid isikuandmete töötlemisel
§30. Teabe ja isikuandmete saamise õiguse erandid
§31. Andmesubjekti õigus nõuda isikuandmete töötlemise lõpetamist ning isikuandmete parandamist, sulgemist ja kustutamist
§32. Andmesubjekti õigus pöörduda Andmekaitse Inspektsiooni ja kohtu poole
§33. Andmesubjekti õigus nõuda kahju hüvitamist
§42. Käesoleva seaduse nõuete eiramine
Juhiseid isikuandmete kaitse kohta leiab ka Euroopa parlamendi ja nõukogu direktiivist 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta (24. oktoober 1995)
Meditsiiniliste dokumentide vormistamise nõuded ning säilitustähtajad on reguleeritud Sotsiaalministri määrustega. Paljusid dokumente (nagu tervisekaart, taastusravikaart, rasedakaart, hambaravikaart, kohtuarstlik ekspertiisiakt ) tuleb säilitada 110 aastat alates patsiendi sünnist. Mõningaid dokumente tuleb säilitada vähemalt 30 aastat (nagu haiguslugu koos lisadega ja patoanatoomilise lahangu protokoll). Õpilase tervisekaarti tuleb säilitada 5 aastat pärast kooli lõpetamist, kiirabikaarti 3 aastat ning kiirabi elustamiskaarti paberkandjal 5 aastat ja elektrooniliselt 10 aastat. Säilitamisele ei kuulu saatekirjad.
Täpsem informatsioon lingilt
4. ÕIGUS FÜÜSILISELE TURVALISUSELE
(sh. kvaliteetsele tervishoiuteenusele, uuendustele ja kaasaegsele ravile)
4.1. Füüsiline turvalisus
Patsiendil on õigus turvalisele ja kvaliteetsele tervishoiuteenusele, sh. parimale ja kaasaegsele ravile ning uuendustele. See tähendab, et inimesele pakutavad ravimeetodid ja ravimid peavad olema teaduslikult tõestatud ning vastama kindlatele professionaalsetele standarditele. Kui raviasutus, kuhu patsient pöördus, ei suuda pakkuda kvaliteetset teenust, tuleb patsient suunata teise raviasutusse, kus on tagatud nõutud standardid. Mõningatel juhtudel võib see tähendada ka patsiendi suunamist välismaale, kui Eestis ei ole võimalik vajaliku kvaliteediga teenust pakkuda. Antud taotlusega pöördub patsiendi raviarst haigekassa poole, kus langetatakse otsus suunamise kohta. Juhul kui rahaliste vahendite nappuse tõttu peab tegema valiku patsientide vahel, tuleb otsuse tegemisel lähtuda ainult meditsiinilistest kriteeriumidest arvestades iga patsiendi individuaalsete vajadustega ning tema elukvaliteedi paranemisega.
Patsiendil on õigus oodata, et tervishoiuteenust osutatakse tavaliselt oodatava hoolega. Oodatav hool sisaldab nii tervishoiuteenuse osutamise nõuete (sh patsientide õiguste) ja kaasaegse arstiteaduse arvestamist kui ka õigeaegset sekkumist ja inimlikku suhtumist.
Patsiendil on õigus tervishoiuteenuse jätkuvale terviklikkusele ning koostööle kõigi tema tervisega seotud tervishoiuteenuse osutajate vahel.
Artikkel 6 Õigus vabadusele ja turvalisusele
Artikkel 34 Sotsiaalkindlustus ja sotsiaalabi
1. Liit tunnustab ja austab õigust sotsiaalkindlustusele ja sotsiaalteenustele, mille kaudu pakutakse ühenduse õiguse ja siseriiklike õigusaktide ning tavaga ette nähtud eeskirjade kohast kaitset raseduse ja sünnituse, haiguse, tööõnnetuste, ülalpeetavaks muutumise, eakuse või töökoha kaotuse korral.
1.6. Igaühel on õigus niisugusele tervishoiule, mis on tagatud sobivate vahenditega haiguste ennetamiseks ja raviks ning õigus võimalusele saavutamaks oma kõrgeimat võimalikku tervise taset.
5.3. Patsientidel on õigus tervise teenuse niisugusele kvaliteedile, mida tähistavad nii kõrged tehnilised standardid kui ka sõbralik läbisaamine suhetes tervise teenuse pakkujatega.
Sotsiaalministri 20. detsembri 2001. a määrus nr 144 Tervishoiu-teenuste kvaliteedi tagamise nõuded
§ 5. Tervishoiuteenuste kvaliteedisüsteemi üldnõuded
Tervishoiuteenuse osutaja on kohustatud välja töötama ja rakendama tervishoiuteenuste kvaliteedisüsteemi (edaspidi kvaliteedisüsteem), mis peab hõlmama järgmisi tegevusi:
1) patsientide rahulolu hindamine;
2) tervishoiuteenuste osutamisel kaasneva riski juhtimine;
3) professionaalse kvaliteedi tagamine;
4) organisatsiooni töökorralduse ja juhtimise kvaliteedi tagamine.
4.2. Üldtunnustamata meetodite kasutamine
Seni proovimata läbivaatus- või ravimeetodit võib arst kasutada patsiendi huvides kindlaid tingimusi silmas pidades:
4.3. Inimuuringud
Igasuguste katsete ja uurimistööde läbiviimise eelduseks on uuritava igakülgne informeerimine ning tema teavitatud nõusolek uurimuses osalemiseks. Antud nõusolek ja saadud informatsioon vormistatakse kirjalikult ja allkirjastatakse patsiendi poolt, kusjuures patsient võib oma nõusoleku igal ajal tagasi võtta. Uuringut võib läbi viia ainult juhul kui uuritava riskid on väiksemad kui saadav kasu, uuringule ei ole võrdset alternatiivi, uuringukava on kinnitatud Meditsiiniliste Inimuuringute Eetikakomitee poolt ning uuritav isik on allkirjastanud kirjalikult vormistatud nõusoleku uurimustöös osalemise ja informatsiooni saamise kohta. Uurimistöös saadud andmed on konfidentsiaalsed.
EV Põhiseadus:
§ 18 Kedagi ei tohi tema vaba tahte vastaselt allutada meditsiini- ega teaduskatsetele.
i) artikli 16 punktides i ja iv nimetatud nõuded on täidetud;
Ravimiuuringute kohta on Euroopa Liidu Parlament ja Nõukogu välja andnud põhjaliku direktiivi 2001/20/EÜ, liikmesriikide õigusnormide ühtlustamise kohta, mis käsitlevad hea kliinilise tava rakendamist inimtervishoius kasutatavate ravimite kliinilistes uuringutes (4. aprill 2001)
4.4. Järelevalve
Tervishoiuteenuste osutajatele sätestatud nõuete täitmise üle teostavad järelevalvet maavanem ja Tervishoiuameti selleks volitatud ametnikud.
5. ÕIGUS INIMVÄÄRIKUSELE
(sh valu ja kannatuste leevendamisele, individuaalsele kohtlemisele ning aja austamisele)
Igasugune raviteenus, mida patsiendile pakutakse, peab austama inimese inimväärikust. Raviteenuste osutamisel tuleb arvestada inimese sugu, kultuurilist tausta, väärtushinnanguid ja erivajadusi. Inimesel on õigus surra väärikusega ning tema viimse hetkeni tunda end arvestatava ühiskonnakodanikuna. Patsiendile tervishoiuteenuste osutamisel tuleb lähtuda patsiendi individuaalsusest ning osutada terviseabi õigeaegselt.
§18. Kedagi ei tohi piinata, julmalt või väärikust alandavalt kohelda ega karistada.
Artikkel 1 Inimväärikus
Artikkel 25 Vanurite õigused
Liit tunnustab ja austab vanurite õigust elada inimväärset ja iseseisvat elu ning võtta osa sotsiaal- ja kultuurielust
Artikkel 26 Puuetega inimeste integreerimine
Liit tunnustab ja austab puuetega inimeste õigust saada kasu meetmetest, mille eesmärk on tagada nende sõltumatus, sotsiaalne ja tööalane integratsioon ning osalemine ühiskondlikus elus.
5.8. Patsientidel on õigus olla ravitud väärikusega seonduvalt nende diagnoosi, ravi ja hooldusega, mida pakutakse patsiendile arvestades tema kultuurilist tausta ja väärtushinnanguid.
5.9. Patsientidel on oma ravi ja hoolduse kestel õigus saada pidevat hingelist tuge ja juhendamist väljastpoolt ravi- ja/või hoolekandeasutust ning õigus toetusele oma perekonna, sugulaste ja sõprade poolt.
5.10. Patsientidel on õigus oma valu ja kannatuste leevendamisele vastavalt kaasaegsetele teadmistele.
5.11. Patsientidel on õigus humaansele surmaeelsele ravile ja hoolitsusele ning surra väärikusega.
6. LIGIPÄÄS ÕIGUSKAITSELE
(sh õigus esitada kaebusi, nende sõltumatule hinnangule ning
kompensatsioonile tekitatud kahju puhul)
6.1. Õigus esitada kaebusi
Kõigil inimestel, kes kasutavad raviteenuseid, on õigus esitada kaebusi ja ettepanekuid. Kaebustest saadav informatsioon on vajalik raviteenuse paremaks kujundamiseks ning aitab tervishoiujuhtidel vastu võtta otsuseid ravikorralduse kvaliteedi tõstmiseks. Patsient võib kaebusega pöörduda kaebustega tegelevatesse komisjonidesse, tervishoiuasutusse, Tervishoiuametisse, Sotsiaalministeeriumi, Õiguskantsleri, politsei poole või kohtusse. Eesti Patsientide Esindusühing aitab kaebuse vormistamisel või läbirääkimistes tervishoiuasutusega.
6.2. Õigus kaebuste efektiivsele ja sõltumatule läbivaatamisele
Riigi kohustuseks on tagada kaebuste sõltumatu läbivaatamise mehhanism. See tähendab, et kaebusele hinnangut andvad inimesed ei tohi olla antud konkreetse juhtumiga otseselt ega kaudselt seotud. Tervishoiuteenuse kvaliteedi hindamisega tegeleb Tervishoiuameti Arstiabi Kvaliteedi Ekspertkomisjon, mis vajadusel tellib sõltumatu ekspertiisi. Õiguskantsler hindab põhiõiguste rikkumisi. Tarbijakaitse Amet lahendab materjalide kvaliteediga seotud kaebusi ning Andmekaitse Inspektsioon informatsiooni hoidmise ja väljastamisega seotud kaebusi. Kõiki kaebusi saab esitada läbi Eesti Patsientide Esindusühingu, kes taotleb vajadusel kaebuse esitamiseks vajaminevad dokumendid ja/või vormistab kaebuse ametlikult.
§13. Igaühel on õigus riigi ja seaduse kaitsele.
§14. Õiguste ja vabaduste tagamine on seadusandliku, täidesaatva ja kohtuvõimu ning kohalike omavalitsuste kohustus.
§15. Igaühel on õigus pöörduda oma õiguste ja vabaduste rikkumise korral kohtusse. Igaüks võib oma kohtuasja läbivaatamisel nõuda mis tahes asjassepuutuva seaduse, muu õigusakti või toimingu põhiseaduse vastaseks tunnistamist.
Artikkel 38 Tarbijakaitse
Artikkel 41 Õigus heale haldusele
1. Igaühel on õigus sellele, et liidu institutsioonid ja asutused käsitleksid tema küsimusi erapooletult, õiglaselt ning mõistliku tähtaja jooksul.
2. See õigus hõlmab:
– igaühe õigust, et teda kuulatakse ära enne mis tahes individuaalmeetme võtmist, mis võib talle kahju tekitada;
– igaühe õigust pääseda ligi oma toimikule, austades samal ajal konfidentsiaalsuse ning ameti- ja ärisaladusega seotud õiguspäraseid huve;
– ametiasutuste kohustust oma otsuseid põhjendada.
3. Igaühel on õigus saada liikmesriikide õigusele omaste üldpõhimõtete kohaselt ühenduselt hüvitist mis tahes kahju eest, mida selle institutsioonid või töötajad on oma tööülesannete täitmisega tekitanud.
4. Igaühel on õigus kirjutada liidu institutsioonidele ühes asutamislepingute keeles ning talle tuleb vastata samas keeles.
ÜRO kommentaar nr 59 artiklile 12 Majanduslike, sotsiaalsete ja kultuurialaste õiguste rahvusvahelises paktis:
Igal isikul, või isikute grupil, kelle õigust tervisele on kahjustatud, peab olema ligipääs efektiivsele kohtu või muudele kohastele abinõudele nii rahvuslikul kui ka rahvusvahelisel tasandil.
Kõikidel sellise rikkumise ohvritel on õigus kohasele hüvitusele, kas olukorra ennistamise, kompensatsiooni, nõudmiste rahuldamise või asja mittekordumise garantii vormis.
6.3. Vastutus ja kaebuse esitamine
Halduskorras võib juriidilisi ja füüsilisi isikuid vastutusele võtta Tervishoiuamet. Patsiendil on õigus pöörduda Tervishoiuameti Arstiabi kvaliteedi ekspertkomisjoni poole osutatud tervishoiuteenuste kvaliteedi hindamiseks. Tervishoiuameti tegevuse vaidlustamiseks on võimalik esitada vaie Sotsiaalministrile või pöörduda halduskohtusse.
Sotsiaalministri 27. september 2002 määrus nr. 118 Tervishoiuteenuse osutamise kvaliteedile eksperdihinnangu andmise kord
§1. Arstiabi kvaliteedi ekspertkomisjon
2) Komisjoni tegevuse eesmärgiks on patsiendile osutatud tervishoiuteenuse kvaliteedile sõltumatu eksperdihinnangu andmine.
§8. Komisjoni otsus
(1) Komisjon lähtub otsuse tegemisel tervishoiuteenuse osutamist tõendavate dokumentide, seletuskirjade ja erialaasjatundjatelt tellitud eksperdihinnangute erapooletust analüüsist ning tervishoiuteenuse vastavusest selle teenuse osutamise ajal kehtestatud nõuetele ja arstiteaduse üldisele tasemele, üldtunnustatud headele arstlikele tavadele ja eetikanormidele.
Eestis on TSIVIILVASTUTUS tervishoiuteenuse osutamisel jagatud tervishoiuteenust osutava juriidilise isiku ja füüsilise isiku vahel. Vastutuse väljaselgitamiseks ning tekkinud kahju olemasolu, põhjusliku seose ning suuruse määramiseks on patsiendil või tema omastel võimalik pöörduda tsiviilkohtusse.
Tervishoiuteenuse osutamisel tekkinud vigade suhtes on võimalik ka KRIMINAALVASTUTUS. Patsiendil või tema omastel on võimalus algatada kriminaalmenetlust (lisaks tsiviilmenetlusele kohtus ja haldusmenetlusele Tervishoiuametis).
§117. Surma põhjustamine ettevaatamatusest
§118. Raske tervisekahjustuse tekitamine
6) elundi kaotus või selle tegevuse lakkamine, -
§119. Raske tervisekahjustuse tekitamine ettevaatamatusest
§123. Ohtu asetamine
Teise inimese eluohtlikku või tema tervist raskelt kahjustada võivasse olukorda asetamise ja jätmise eest - karistatakse rahalise karistuse või kuni kolmeaastase vangistusega.
§124. Abita jätmine
§138. Ebaseaduslik inimuuringute tegemine
(1) Meditsiinilise või teadusliku uuringu tegemise eest inimesega, kes ei olnud selleks andnud seaduses ettenähtud korras oma nõusolekut või keda enne nõusoleku andmist ei olnud teavitatud olulistest uuringuga kaasneda võivatest ohtudest, - karistatakse rahalise karistuse või kuni kolmeaastase vangistusega.
§139. Ebaseaduslik siirdematerjali võtmine
Inimeselt siirdamise eesmärgil elundi või koe eraldamise eest isiku poolt, kellel on olnud seadusest tulenev õigus seda teha, kui seda inimest enne temalt vastava nõusoleku saamist ei olnud teavitatud olulistest elundi või koe eraldamisega kaasneda võivatest ohtudest või kui eraldaja oli teadnud, et see inimene saab elundi või koe eraldamise eest tasu, - karistatakse rahalise karistuse või kuni üheaastase vangistusega.
§140. Doonorlusele kallutamine
Ainelise tasu pakkumisega või kahju tekitamisega või sellega ähvardades inimese mõjutamise eest siirdamise või geeniuuringute eesmärgil endalt elundi või koe eraldamiseks nõusolekut andma - karistatakse rahalise karistuse või kuni üheaastase vangistusega.
§150. Ebaseaduslik siirdematerjali võtmine laibalt
Inimese laibalt siirdamise eesmärgil elundi või koe eraldamise eest selleks õigustatud isiku poolt, kui inimene on selle oma eluajal keelanud, - karistatakse rahalise karistusega.
§152. Võrdõiguslikkuse rikkumine
6.4. Õigus esindatusele ja abile kaebuste korral
Patsiendil on õigus kasutada esindajat oma õiguste teostamisel. Kui patsiendil puudub piisav informatsioon oma õiguste teostamise võimaluste kohta või haiguse puhul võimalus end ise esindada - on patsiendil õigus riigi abile enda esindatuse tagamiseks. Patsiendil on õigus esindajale nii haldus kui tsiviilmenetluses.
6.4. Kui patsiendid ise ei saa endale võimaldada antud dokumendis loetletud õiguste teostamist, peab neid õigusi teostama nende seaduslik esindaja või muu selleks otstarbeks patsiendile määratud isik. Kui ei seaduslikku esindajat ega teist aseisikut selleks ei ole võimalik leida, tuleb kasutusele võtta muud meetodid patsiendi esindatuse tagamiseks.
6.5. Patsientidel peab olema juurdepääs niisugusele informatsioonile ja nõuandele, mis võimaldab neil teostada antud dokumendis märgitud õigusi. Kui patsient tunneb, et tema õigusi ei ole austatud, peab tal olema võimalus esitada kaebus.
Lisaks võimalusele kaebus kohtusse esitada, peab olema sõltumatu mehhanism riiklikul või muul tasandil hõlbustamaks paigutuse, vahendamise, vahetalitluse ja otsustamise protsessi. Muu hulgas peavad need mehhanismid kindlustama kaebuste lahendamise korra ja muu informatsiooni kättesaadavuse patsientidele ning sõltumatu isiku olemasolu ja käepärasuse patsientide konsulteerimiseks kõige sobivama tegutsemissuuna valimisel. Need mehhanismid peavad vajadusel kindlustama ka edasise abi ja esinduse patsiendi huvides.
Patsientidel on õigus oma esitatud kaebuste läbivaatamisele ja uurimisele ning käsitlemisele kõige otsesemal, efektiivsemal ja kiiremal viisil ning olla informeeritud selle tegevuse tulemustest.
§13. Esindus ja volitus haldusmenetluses
§ 83. Asjaajamine esindaja kaudu
(1) Füüsiline isik võib kohtus asja ajada isiklikult või esindaja kaudu. Isiklik osavõtt asjast ei võta õigust omada selles asjas esindajat.
(3) Kui kohus leiab, et asjas pooleks oleva füüsilise isiku olulised huvid võivad jääda kaitseta tema maksejõuetuse tõttu, võib kohus määrata talle esindajaks advokaadi riigi arvel. Sel juhul saadab kohus määruse täitmiseks Eesti Advokatuuri juhatusele.
(4) Esindajal on selle protsessiosalise õigused ja kohustused, keda ta esindab, kui seaduses ei ole sätestatud, et tal neid õigusi ja kohustusi ei ole.
§115. Tehingu tegemine esindaja kaudu
6.3. Õigus kompensatsioonile tekkinnud kahju korral
Tervishoiuteenuse osutaja on kohustatud hüvitama patsiendile tekitatud moraalse ja materiaalse kahju. Kahju hüvitamise nõude võib patsient esitada raviteenuse osutajale või tsiviilkohtule. Raviasutus võib maksta patsiendile kokkulepitud kompensatsiooni ilma kohtuotsuseta. Nõu ja abi küsimiseks kahjunõuete esitamisel saab pöörduda Eesti Patsientide Esindusühingu poole.
Kaebusi võib esitada seaduses sätestatud tähtaja jooksul
§25. Igaühel on õigus talle ükskõik kelle poolt õigusvastaselt tekitatud moraalse ja materiaalse kahju hüvitamisele.
Artikkel 47 Õigus tõhusale kahjuhüvitamisele ja õiglasele kohtumõistmisele
Igaühel, kelle liidu õigusega tagatud õigusi või vabadusi rikutakse, on vastavalt käesolevas artiklis kehtestatud tingimustele õigus nõuda kohtu kaudu tõhusat kahjuhüvitamist.
Igaühel on õigus õiglasele ja avalikule õigusemõistmisele mõistliku aja jooksul ning seaduse alusel loodud sõltumatu ja erapooletu kohtu poolt. Igaühel on võimalus saada nõu, kaitset ning olla esindatud.
Isikutele, kellel puuduvad piisavad vahendid, tagatakse õigusabi sellises ulatuses, mis on tõhusaks õigusemõistmiseks vajalik.
§ 1043. Õigusvastaselt tekitatud kahju hüvitamine